Document ID: 32005R1497

KOMISIJAS REGULA (EK) Nr. 1497/2005
(2005. gada 15. septembris),
ar ko labo Padomes un Komisijas Lēmumu 2005/430/EK, Euratom par papildprotokola noslēgšanu Eiropas nolīgumam par asociācijas izveidošanu starp Eiropas Kopienām un to dalībvalstīm, no vienas puses, un Bulgārijas Republiku, no otras puses
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes un Komisijas 2005. gada 18. aprīļa Lēmumu 2005/430/EK, Euratom par papildprotokola noslēgšanu Eiropas nolīgumam par asociācijas izveidošanu starp Eiropas Kopienām un to dalībvalstīm, no vienas puses, un Bulgārijas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai (1), un jo īpaši tā 3. panta 1. punktu,
tā kā:
(1)
Lēmuma 2005/430/EK, Euratom pielikumā ir noteikti Eiropas Savienības tarifu kvotu kārtas numuri Bulgārijas izcelsmes produktiem.
(2)
Ņemot vērā to, kā minētajā pielikumā attiecībā uz produktiem ar KN kodu 1701 un 1702 ir kļūdaini norādīts kārtas numurs zem 09.5100 numura, Komisija nevar veikt attiecīgo tarifu kvotu uzskaiti saskaņā ar 308.a, 308.b un 308.c pantu Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (2).
(3)
Attiecīgi jālabo Lēmums 2005/430/EK, Euratom.
(4)
Koncesiju piemērošanas ikgadējais periods sākas 1. jūlijā, tādēļ šīs regulas piemērošana jāparedz no 2005. gada 1. jūlija.
(5)
Šajā regulā paredzētie pasākumi ir saskaņā ar Cukura pārvaldības komitejas atzinumu,
IR PIEŅĒMUSI ŠO REGULU.
1. pants
Lēmuma 2005/430/EK, Euratom pielikumā rindu, kas attiecas uz kārtas numuru 09.4785, aizstāj ar šādu tekstu:
“Kārtas numurs
KN kods
Produktu apraksts
09.5902
1701
Cukurs
1702
Pārējais cukurs”
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2005. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 15. septembrī

Labels: 17
5
3
18
15